โบรกฯแนะจับตา 19 หุ้นเด่นชูพื้นฐานแน่นเปรี๊ยะ!
โบรกฯแนะจับตา 19 หุ้นเด่นชูพื้นฐานแน่นเปรี๊ยะ!
31 พ.ค. 2559

บล.ไอร่า ระบุในบทวิเคราะห์(31 พ.ค.)  มองทิศทางตลาดSideway? คาดมีโอกาสถูกขายทำกำไร หลังดัชนีเพิ่มขึ้นต่อเนื่องนับจากต้นสัปดาที่ผ่านมาเกือบ 40 จุด โดยที่ยังไม่มีปัจจัยชี้นำใหม่ๆ ที่เป็นบวกเข้ามา ขณะที่คาดตลาดยังคงมีความกังวลต่อประเด็นความไม่แน่นอนเกี่ยวกับระยะเวลาที่เฟดจะขึ้นอัตราดอกเบี้ย
ขณะที่แนวโน้มเศรษฐกิจไทย คาดดีขึ้นตามลำดับ ล่าสุดกระทรวงการคลังคาด GDP – 2Q/59 เติบโตมากกว่า 3.2% และคาดสูงสุดใน 3Q/59 ที่ 4.0% จากการลงทุนภาครัฐ และคาดทั้งปี’59 เติบโตสูงกว่าที่คาดการณ์ไว้ก่อนหน้านี้ที่ 3.3% ซึ่งคาดยังเป็นปัจจัยหนุนภาพรวมตลาดบ้าง แนะติดตามหุ้นกลุ่ม Domestic Play เช่น ค้าปลีก และรับเหมาก่อสร้าง เป็นต้นและยังแนะจับตา
          (1) กลุ่มอาหาร การส่งออกได้รับประโยชน์จากแนวโน้มค่าเงินบาทอ่อน เช่น CPF,   TKN และ TWPC
          (2) กลุ่มปิโตรเคมี ได้รับประโยชน์จากปริมาณการผลิตที่เพิ่มขึ้น เช่น IVL
          (3) กลุ่มวัสดุก่อสร้าง ที่คาดได้รับประโยชน์ต่อเนื่องจากส่วนต่างผลิตภัณฑ์ที่สูงขึ้น เช่น EPG
          (4) กลุ่มรับเหมาก่อสร้าง ที่ได้รับประโยชน์จากงานในมือที่เพิ่มสูงขึ้น เช่น SEAFCO และ SYNTEC 
          (5) กลุ่มพลังงาน ที่ได้รับประโยชน์จากการฟื้นตัวของค่าการกลั่น เช่น IRPC และ TOP
          (6) กลุ่มค้าปลีก เช่น CPALL, HMPRO และ ROBINS ที่คาดได้รับประโยชน์หลังรัฐบาลอัดฉีดกำลังซื้อรากหญ้าอย่างต่อเนื่อง จากโครงการที่เกี่ยวข้องกับการดูแลเกษตรกร 3 โครงการวงเงิน 93,000 ล้านบาท
          (7) กลุ่มการแพทย์ ที่มีการขยายกิจการอย่างต่อเนื่อง เช่น BDMS
          (8) หุ้นในกลุ่มที่เกี่ยวกับการท่องเที่ยว เช่น โรงแรม (MINT, ERW) ที่คาดได้รับประโยชน์จากจำนวนนักท่องเที่ยวต่างชาติ โดยล่าสุดสภาพัฒน์ฯ ปรับเพิ่มคาดการณ์จำนวนนักท่องเที่ยวปี’59 อยู่ที่ 33 ล้านคน จากเดิมที่ 32.5 ล้านคน และคาดรายได้จากการท่องเที่ยว 1.69 ล้านล้านบาท เพิ่มขึ้น 10.6% 
          (9) กลุ่มการบินและสนามบิน เช่น AAV, AOT, BA และ BEM